O **Aeroporto Internacional de Sevilla**, (IATA: **SVQ**, OACI: **LEZL**) tamén coñecido como *Aeroporto Internacional de Sevilla-San Pablo*, é un aeroporto español xestionado por AENA e situado a dez quilómetros ao nordeste de Sevilla. A súa última reforma afrontouna en 1992 con motivo da Exposición Universal, construíndose un novo edificio terminal deseñado polo arquitecto Rafael Moneo, ampliándose a plataforma de estacionamento de aeronaves e executándose un novo acceso desde a estrada nacional N-IV; ao sur da pista edifícase unha nova torre de control.

Historia
--------

En 1914, aterriza no improvisado aeródromo de Tablada, habilitado o ano anterior para un festival aéreo, o primeiro avión que une a península e Marrocos, tralo que o Concello de Sevilla cede alí unha parcela de 240 000 metros cadrados ao Servizo de Aeronáutica Militar para a construción dun aeródromo. As obras de acondicionamento inícianse en 1915 e, ese mesmo ano, empeza a ser utilizado para a formación de pilotos e observadores.

En 1919, lévanse a cabo os primeiros voos comerciais que unen Sevilla e Madrid. Ao ano seguinte, establécese a liña aérea postal entre Sevilla e Larache e, en 1921, a primeira comercial española Sevilla-Larache. En 1923, inaugúranse diversas instalacións: hangares, talleres e locais e apróbase a construción en Tablada dun aeroporto municipal nun extremo do campo de voos do aeródromo militar, cunhas dimensións de 750 por 500 metros.

En abril de 1927, a compañía Unión Aérea Española establece a liña aérea Madrid-Sevilla-Lisboa. En febreiro de 1929, apróbase o proxecto do aeroporto de Sevilla e, en marzo, o aeródromo de Tablada ábrese á navegación e ao tráfico aéreo, determinándose que habería de deixar de prestar devandito servizo axiña que estivese construído o aeroporto proxectado.

En 1929, realízase o primeiro voo Madrid-Sevilla e, en 1930, prolóngase ata Canarias. En febreiro de 1931, a liña Berlín-Barcelona chega ata Sevilla. En decembro de 1933, a compañía LAPE inaugura a liña Sevilla-Canarias.

Durante a Guerra Civil, Sevilla é punto de chegada das tropas africanas, mentres que Iberia presta servizos de transporte aéreo coas liñas Tetuán-Sevilla-Vitoria, Sevilla-Salamanca e Sevilla-Larache-Las Palmas.

En setembro de 1945, inícianse as obras do aeroporto transoceánico de Sevilla, construíndose as pistas 05-23, 02-20, e 09-27. Un ano despois, clasifícase como aduaneiro e se asfaltan as pistas 05-23 e 02-20. En 1948, instálase un gonio e complétase o balizamento, pasando a denominarse as pistas 04-22, 18-36 e 09-27. En 1956, amplíase a pista 09-27, pasando a 18-36 a ser unha rúa de rodaxe.

En 1957, realízanse as obras do edificio terminal, así como as da torre de control. O aeroporto de Sevilla inclúese no Acordo Hispano Americano para instalar nel unha base de aprovisionamento. As instalacións desenvólvense nas proximidades do limiar 04, polo que esta pista queda fóra de servizo.

En 1965 instálase un ILS. Entre 1971 e 1975, remodélase a área terminal, amplíase o estacionamento, constrúese un novo edificio terminal e se urbaniza e acondicionan novos accesos.

En 1989, con vistas á Exposición Universal de 1992, amplíase a plataforma, constrúese un novo acceso desde a estrada nacional N-IV, así como un novo edificio terminal e unha nova torre de control ao sur da pista. O 31 de xullo inaugúranse as novas instalacións.

Tras 1992, co tren de alta velocidade AVE entre Madrid e Sevilla funcionando a pleno rendemento, o aeroporto sufriu unha lixeira crise, cun estancamento no número de pasaxeiros e un crecemento moi inferior ao resto de aeroportos andaluces.

Actualmente xa superou a crise coa liberalización do mercado aéreo e a incursión das aerolíneas de baixo custo e van superándose ano tras ano o número de voos, destinos e pasaxeiros.

Características
---------------

Zona de saídas no aeroporto de Sevilla
Finger nº2 do aeroporto
Deseñouse un edificio enraizado na cultura sevillana e, para iso, serviuse de tres compoñentes tradicionais: a Mesquita, o Palacio e as laranxeiras. Unha horta de laranxeiras recibe ao viaxeiro no aeroporto, para logo entrar nunha estancia de cor azul por efecto de tézalas vidriadas e coroada por unha arquería sustentada polas bóvedas.

O aeroporto de Sevilla conta con:

* 50 mostradores de facturación.
* Portas de embarque 1-13 K1-K4.
* 8 pasarelas (fingers), das cales, 6 son con acceso directo á aeronave e 2 con acceso á plataforma para a posterior chegada peonil ata o avión. O resto de puntos de embarque son remotos.
* 6 hipódromos de recolleita de equipaxe.

O aeroporto de Sevilla serve a un tráfico maioritariamente nacional, aínda que ano tras ano o internacional vai adquirindo relevancia, actualmente a balanza está 70% nacional-30% internacional.

A principal ruta do aeroporto de Sevilla é a que une a cidade con Barcelona. 4 compañías e unha media de 15 voos diarios nunha ruta na que se transportaron 1,2 millóns de pasaxeiros en 2007.
Séguelle Madrid-Barajas con preto de 500 000 pasaxeiros transportados en 2007 e unha media de 7 voos diarios, sendo Iberia a única compañía que realiza este voo.

Os seguintes destinos máis destacados son París, València, Palma, Londres e Tenerife.

Sevilla é unha das bases da compañía aérea Vueling, xunto a Barcelona, Madrid e París-Charles de Gaulle.

Pasaxeiros dos últimos 3 anos:

* 2005: 3 522 134 pasaxeiros
* 2006: 3 870 000 pasaxeiros
* 2007: 4 507 000 pasaxeiros

O *Aeroporto de San Pablo* é o único que existe actualmente na cidade, trala pechadura da Base Aérea de Tablada tras quedar impedidos os voos desde ela pola construción do Ponte do V centenario.

Aeroliñas e destinos
--------------------

### Pasaxeiros

| Aeroliñas | Destinos 
 |
| --- | --- |
| Air Europa | Tenerife-Norte  **Estacional:** Lanzarote, Palma de Mallorca |
| Blue Air | Turín |
| British Airways | Londres-Gatwick |
| Brussels Airlines | **Estacional:** Bruxelas |
| Danish Air Transport | **Chárter estacional:** Aalborg, Billund |
| easyJet | Londres-Gatwick, Londres-Luton (comeza en outubro de 2017), Tolosa |
| easyJet Switzerland | Basilea-Mulhouse, Xenebra |
| Edelweiss Air | Zúric |
| Enter Air | **Chárter estacional:** Poznań |
| Iberia operado por Air Nostrum | Almería, Valencia **Estacional:** Fuerteventura, Lanzarote, Madrid, Vigo |
| Iberia Express | Madrid |
| Lufthansa | Frankfurt, Múnic |
| Ryanair | Barcelona, Bari (comeza en outubro de 2017), Beauvais, Bérgamo, Berlín-Schönefeld, Boloña, Bordeos, Charleroi, Colonia/Bonn (comeza en novembro de 2017), Eindhoven, Fez (comeza en outubro de 2017), Frankfurt, Gran Canaria, Hamburgo (comeza en outubro de 2017), Eivisa, Karlsruhe-Baden-Baden (comeza en outubro de 2017), Cracovia (comeza en outubro de 2017), Lanzarote, Londres-Stansted, Manchester (comeza en outubro de 2017), Marrakesh, Marsella, Memmingen (comeza en setembro de 2017), Milán-Malpensa, Nápoles, Palma de Mallorca, Pisa, Roma-Fiumicino, Santiago de Compostela, Tenerife-Sur, Valencia, Valladolid (comeza en outubro de 2017), Verona (comeza en outubro de 2017), Vitoria (comeza en outubro de 2017), Varsovia-Modlin (comeza en novembro de 2017) |
| SmartWings operado por Travel Service | **Estacional:** Praga |
| TAP Portugal operado por TAP Express | Lisboa |
| Transavia | Ámsterdam, Eindhoven (comeza en outubro de 2017), Múnic (remata en outubro de 2017) |
| Transavia France | París-Orly  **Estacional:** Lión, Nantes |
| Volotea | Asturias, Bilbao, Santander |
| Vueling | A Coruña, Barcelona, Bilbao, Fuerteventura (comeza en decembro de 2017), Gran Canaria, Eivisa, Lanzarote, Palma de Mallorca, París-Charles de Gaulle, Roma-Fiumicino, Tenerife-Norte, Valencia  **Estacional:** Lión, Menorca, Nantes, Tenerife-Sur |

### Carga

| Aeroliñas | Destinos 
 |
| --- | --- |
| ASL Airlines Belgium | Liexa |
| DHL Aviation | Vitoria |
| UPS Airlines | Vitoria |

Notas
-----

1. ↑  AENA (ed.). "Estadísticas de tráfico aéreo" (PDF). Arquivado dende o orixinal (PDF) o 13 de xaneiro de 2018. Consultado o 14 de xaneiro de 2018.
2. 1 2 3 4 5 6 7 8  Routes Online (ed.). "Ryanair W17 new routes as of 05MAR17". Consultado o 6 de setembro de 2017.
3. ↑  "Copia arquivada". Arquivado dende o orixinal o 18 de febreiro de 2017. Consultado o 06 de setembro de 2017.

Véxase tamén
------------

### Ligazóns externas

* Páxina oficial do aeroporto en www.aena.es Arquivado 17 de xuño de 2013 en Wayback Machine.

| * v
* c
* e
Aeroportos de España |
| --- |
| Maiores internacionais | 
* Alacant–Elx
* Barcelona–El Prat
* Gran Canaria
* Madrid–Barajas
* Málaga–Costa del Sol
* Palma de Mallorca
* Tenerife–Sur

 |
| Menores internacionais | 
* A Coruña
* Almería
* Asturias
* Bilbao
* Eivisa
* Fuerteventura
* Granada
* La Palma
* Lanzarote
* Lleida–Alguaire
* Menorca
* Murcia–San Javier
* Reus
* Santander
* Santiago de Compostela
* Sevilla
* Tenerife–Norte
* Valencia
* Valladolid
* Vigo
* Xerez
* Xirona–Costa Brava
* Zaragoza

 |
| Domésticos | 
* Heliporto de Alxeciras
* Burgos
* Heliporto de Ceuta
* Donostia
* El Hierro
* La Gomera
* León
* Logroño
* Melilla
* Pamplona
* Salamanca

 |
| Outros | 
* Albacete
* Andorra–La Seu d'Urgell
* Badaxoz
* Castelló–Costa de Azahar
* Cidade Real
* Córdoba
* Huesca–Pireneos
* Madrid–Cuatro Vientos
* Madrid–Torrejón
* Murcia–Corvera
* Palma de Mallorca–Son Bonet
* Sabadell
* Teruel
* Vitoria

 |

|  |  |
| --- | --- |
| Control de autoridades | 
* Wd: Q1344758
* WorldCat
* VIAF: 172156002
* GeoNames: 6299363
* Google Maps: 95277594395223866
* IATA: SVQ
* ICAO: LEZL
* Structurae: 10061699

 |